ARBEJDERNES BOLIGFORENING ODENSE

**ORDENSREGLER FOR AFD. 1**

**FÆLLEDVEJ - KVARTERET**

**Vicevært:** Jesper B. Johansen, kontor Rugårdsvej 52, kld., træffes mandag - torsdag kl. 12.00 – 12.30

Fredag kl. 11.00 – 11.30, på telf. 66 12 77 28. Der kan også sendes mail til: afd.1.9.11.22@mail.dk

1. På ejendommens trapper, i gange og kældergange, må der ikke stilles cykler, barnevogne, legetøj eller andet. Udlejeren kan uden ansvar lade sådanne genstande fjerne uden varsel.
2. **Køkkenaffald** skal i de dertil beregnede mini-containere, som kun må bruges til køkkenaffald. Aviser, reklamer og papir skal i papir-container. Andet affald skal i afdelingens stor-container. Større ting som tæpper og dele af indbo henvises til Kommunens affaldspladser.
3. Bankning af tæpper og luftning af sengetøj o.l. må ikke finde sted ud over altanen eller ud ad vinduerne.
4. I toilettet må der ikke kommes vat, bind, tændstikker eller andet, der kan stoppe afløbet. Håndvask og toilet må ikke renses med syre eller andet ætsende middel.
5. Gulvene skal holdes ved lige.

Kælderrum samt loftrum skal holdes rene, og der må ikke opbevares brændbare væsker eller lignende. Knallerter og motorcykler må ikke opbevares i kælderen.

1. **Husdyrhold er ikke tilladt.**
2. Tørring af tøj må ikke finde sted i lejligheden. Tøj må ikke hænges til tørring i vinduer eller på altanen højere end altankanten. Der henvises til tørreplads eller vaske- og tørrerum. Vaskeregler i vaskerier og tørrerum skal overholdes – se opslag. Vaske- og tørrerum skal afleveres rengjorte
3. **Støj:** Man må ikke støje/lege på trapper eller gange, og lejeren skal sørge for at de personer, som er hos ham/hende ikke er til gene for øvrige beboere. Man må ikke tegne og male eller på anden måde beskadige ejendommen og dens inventar.
4. **Musik og støjende underholdning:** må ikke ske for åbne vinduer så det er til gene for andre beboere. Fra kl. 22.00 til kl. 8.00 skal der vises særlig hensyn, og ikke spilles høj musik. Boremaskiner og andet støjende værktøj må kun benyttes på hverdage indtil kl. 19.
5. Klage over en beboer skal være skriftlig og på klageskema som fås på kontoret
6. Fyrværkeri må ikke afbrændes i lejligheden, på trapper eller udkastes fra vinduer eller altaner.
7. For at bevare de grønne områder i så god stand som muligt, skal beboerne vise hensyn til beplantningen Partytelte på de grønne områder må kun opstilles efter tilladelse fra kontoret (se regel om musik og støjende underholdning)
8. **Cykel- og knallertkørsel** på afdelingens sti- og gangareal er forbudt. Cykler må ikke opbevares i lejlighederne.
9. **Antenner:** Beboere må kun opsætte udvendige antenner, paraboler **efter skriftlig tilladelse** fra boligforeningen. (jf. i øvrigt lejelovens bestemmelser).
10. Grov tilsidesættelse af ovenstående kan medføre opsigelse af lejemålet ifølge lov om Leje af Almene Boliger §85. I øvrigt forpligter lejeren sig til at overholde de i huslejekontrakten angivne regler.
11. **Inddækning af altanerne,** skal der indhentes tilladelse fra boligforeningen, før man begynder på opførelsen. Der kan indhentes eksempler på kontoret, så vi får en ensartet inddækning af altanerne.
12. **Markiser** må opsættes, men ikke gå ud over altankanten og skal holdes i en ensfarvet, afdæmpet jordfarve i nuancerne grøn, svenskrød og grå.

**Ordensregler vedtaget med ændringer på afdelingsmødet d. 07.05.2008**